
RAPORT
privind avizarea Studiului de oportunitate, a Strategiei de contractare și a Documentației de atribuire a ”Contractului de delegare a gestiunii activităților de sortare a deșeurilor municipale reciclabile și tratare aerobă a deșeurilor biodegradabile”, precum și mandatarea reprezentantului unităţii administrativteritoriale în Adunarea Generală a Asociaţiei ADI „ECO” Sibiu să voteze “pentru” aprobarea Studiului de Oportunitate, Strategiei de contractare si a Documentației de Atribuire a ”Contractului de delegare a gestiunii activităților de sortare a deșeurilor municipale reciclabile și tratare aerobă a deșeurilor biodegradabile

Prezentarea situației:

În anul 2008 a fost înființată Asociatia de Dezvoltare Intercomunitară ECO Sibi, având ca membrii toate unitățile administrative teritoriale din judetul Sibiu (mai puțin comuna Arpașu de Jos), inclusiv judetul Sibiu, municipiul Sibiu si Comuna Cristian în scopul înfiintării, organizării, reglementării, exploatării, monitorizării si gestionării în comun a serviciului de salubrizare si implementării Proiectului ,,Sistem Integrat de Management al Deșeurilor din judetul Sibiu,, (SMID) ce a avut în vedere investiții în infrastructura serviciului de salubrizare finanțate prin AXA 2 POS Mediu, în scopul îndeplinirii obligatiilor de conformare la standardele europene asumate de România în procesul de aderare la Uniunea Europeană.
În cadrul Proiectului ,,Sistem Integrat de Management al Deșeurilor din judetul Sibiu,, (SMID) au fost edificate Stația de sortare și Stația de compostare de la Șura Mică.
Stația de sortare Şura Mică, are cu o capacitate proiectată de 20.000 tone/an,  și este destinată să asigure sortarea deșeurilor de hârtie/carton, a deșeurilor de plastic, metalice/nemetalice și transfer sticlă, colectate separat din localitățile care fac parte din zona 1 Sibiu, zona 2 Avrig, zona 3 Agnita și zona 5 Săliște.
Staţia de compostare Şura Mică, este proiectată la o capacitate de tratare biologică de  18.600 tone/an și asigură compostarea deşeurilor biodegradabile municipale colectate separat de pe teritoriul municipiului Sibiu, orașului Cisnădie si satele aparținătoare, satul Șelimbăr și satul Șura Mică. Se acceptă la compostare şi deşeuri municipale biodegradabile, în special deşeuri verzi, colectate separat din celelalte unităţi administrativ – teritoriale din Zona 1 Sibiu.
Cele două instalații sunt operate în cadrul Contractului de delegare prin concesiune a activității de operare a Stației de sortare și a Stației de compostare Șura Mică și a Stației de sortare Cisnădie nr. 2037/29.12.2020, prelungit prin Actul adițional nr.2/29.08.2023 până la data de 29.02.2023.
Sistemul de management integrat al deseurilor in judetul Sibiu a fost proiectat astfel încât să asigure atingerea obiectivelor si tintelor legislative, precum și a prevederilor din Tratatul de aderare al Romaniei la Uniunea Europeană.
În acest sens Consiliul Judeţean Sibiu a încheiat, în calitate de Beneficiar, Contractul de finanţare nr. 98552/25.05.2010 aferent proiectului „Sistem de management integrat al deşeurilor solide din judeţul Sibiu” – cod SMIS 18603, unităţile administrativ-teritoriale membre ale Asociaţiei „Eco Sibiu” aprobând documentele instituţionale aferente proiectului, inclusiv Analiza Instituţională privind Sistemul de Management Integrat al Deşeurilor în Judeţul Sibiu, document suport al aplicaţiei de finanţare şi anexă a Contractului de finanţare.

Potrivit prevederilor Aplicaţiei de Finanţare privind proiectul de investiții SMID 1 şi ale art. 14 alin. (3) din Contractul de asociere al Asociaţiei de Dezvoltare Intercomunitară “ECO” Sibiu, ADI ECO Sibiu începând cu anul 2015 a organizat, în numele şi pe seama unităţilor administrativ-teritoriale membre, procedura de atribuire pentru desemnarea operatorului Staţiei de sortare Şura Mică, Staţiei de sortare Cisnădie şi Staţiei de compostare Şura Mică pe perioadă determinate.

Expunerea situației care a condus la alegerea procedurii de atribuire prin negociere directă fără publicarea unui anunț de participare pe o perioadă limitată, respectiv până la atribuirea contractului de delegare a gestiunii activităților de sortare a deșeurilor reciclabile si tratare aerobă a  deșeurilor biodegradabile în instalațiile special edificate de la Șura Mică prin procedură de licitație publică

 Membrii asociați ai Asociației de Dezvoltare Intercomunitară “ECO” Sibiu prin Statutul reactualizat al Asociației la data de 07.07.2023 și prin aprobarea Contractului de asociere actualizat pentru proiectele “Sistem de Management Integrat al Deșeurilor în Județul Sibiu” și “Investiții complementare Sistemului de Management Integrat al Deșeurilor în Județul Sibiu” la data de 23.08.2023 s-au angajat să promoveze Proiectul „Sistem Integrat de Gestiune a Deşeurilor la nivelul Judeţului Sibiu” (denumit „SMID POS-M”) finanţat în cadrul Programului Operaţional Sectorial „Mediu”. 
De asemenea, asociații se angajează să promoveze în continuare Proiectul „Investiții complementare Sistemului de Management Integrat al Deșeurilor în Județul Sibiu” având în vedere faptul că a fost semnat Contractul de finanțare nr. 2311/22.09.2023 aferent proiectului “Recipiente de colectare a deșeurilor”, în cadrul Programului Operațional Infrastructură Mare 2014-2020, Axa prioritară 3. Dezvoltarea infrastructurii de mediu în condiții de management eficient al resurselor, Obiectivul Specific 3.1. Reducerea numărului depozitelor neconforme și creșterea gradului de pregătire pentru reciclare a deșeurilor în România, pentru componenta „Investiții complementare Sistemului de Management Integrat al Deșeurilor în Județul Sibiu”, respectiv componenta „Recipiente de colectare a deșeurilor” astfel:
a)	să realizeze, în comun, proiectul „Sistem Management Integrat al Deșeurilor în Județul Sibiu”, în conformitate cu cerințele Programului Operațional Sectorial Mediu 2007-2013, Axa prioritară 2 - „Dezvoltarea sistemelor de management integrat al deșeurilor și reabilitarea siturilor contaminate istoric”, Domeniul Major de Intervenție 1 - „Dezvoltarea sistemelor integrate de management al deșeurilor și extinderea infrastructurii de management al deșeurilor” (denumit în continuare Proiectul SMID POS-M);
b)	să realizeze, în comun, componenta  „Recipiente de colectare a deșeurilor”  din cadrul proiectului „Investiții complementare Sistemului de Management Integrat al Deșeurilor în Județul Sibiu”, în conformitate cu cerințele Programului Operațional Infrastructură Mare 2014-2020, Axa prioritară 3 - „Dezvoltarea infrastructurii de mediu în condiții de management eficient al resurselor”, Obiectivul Specific 3.1 - „Reducerea numărului depozitelor neconforme și creșterea gradului de pregătire pentru reciclare a deșeurilor în România” (denumit în continuare Proiectul SMID POIM 1);
c)	să gestioneze, în comun, următoarele activități specifice serviciului de salubrizare de la nivelul unităților administrativ-teritoriale membre ale ADI ECO Sibiu:
i.	colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat;
ii.	operarea centrelor de colectare prin aport voluntar a deșeurilor de la persoanele fizice;
iii.	transferul deșeurilor municipale în stații de transfer, inclusiv transportul separat al deșeurilor reziduale la depozitele de deșeuri nepericuloase și/sau la instalațiile integrate de tratare, al deșeurilor de hârtie, metal, plastic și sticlă colectate separat la stațiile de sortare și al biodeșeurilor la instalațiile de compostare și/sau de digestie anaerobă;
iv.	sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică;
v.	tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică;
vi.	eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase.
Urmare a încheierii Contractului de finanțare nr. 2311/22.09.2023 aferent proiectului “Recipiente de colectare a deșeurilor”, Consiliul Județean Sibiu a încheiat Contractul de furnizare nr.23820 din 01.11.2023 care prevede achiziționarea de recipiente pentru colectarea separată a deșeurilor, fapt care conduce la extinderea colectării separate a deșeurilor biodegradabile și în mediul urban din Zonele 3 și 5 ale județului Sibiu, deșeuri care urmează a fi aduse în vederea traatării la stația de compostare de la Sura Mică, stație care face obiectul prezentei proceduri.
Conform prevederilor art.6.2 din Contractul de furnizare nr.23820/01.11.2023 termenul de livrare al echipamentelor de colectare pentru deșeurile biodegradabile este de 4.5 luni de la data semnării unui act adițional la Contractul de Finanțare nr.2311-/22.09.2023 în cadrul Programului Operațional Dezvoltare Durabilă, dar nu mai târziu de data de 15.12.2024.
În acest context, întrucât dotarea utilizatorilor din mediul urban al Zonelor 3 și 5 din Județul Sibiu cu echipamente de colectare separată a deșeurilor biodegradabile are impact semnificativ în definirea contractului de delegare pentru activitățile de sortare și compostare, impact în ceea ce privește cantitățile estimate prin documentația de atribuire, a valorii estimate a contractului, precum și a unităților administrativ-teritoriale în numele cărora ADI ECO Sibiu derulează procedura de licitație publică pentru atribuirea contractului de delegare, documentația de atribuire pentru derularea procedurii competitive nu a putut fi întocmită anterior datei semnării contractului de furnizare, astfel încât procedura de licitație publică să poată fi finalizată și contractul de delegare încheiat anterior datei de încetare prin ajungere la termen a contractului actual.
Licitația publică pentru atribuirea contractului de delegare prin concesiune a gestiunii activităților de sortare deșeuri reciclabile municipale și tratare aerobă a deșeurilor biodegradabile a fost demarată, documentația de atribuire urmând a se încărca  în SEAP. 
[bookmark: _Hlk151846064][bookmark: _Hlk156306124]Prin raportare la cele de mai sus, sunt întrunite prevederile art. 104 alin. 1 lit .c) din Legea nr.98/2016 a achizițiilor publice în vederea demarării cu celeritate a unei proceduri de negociere fără publicarea prealabilă a unui anunț de participare în vederea atribuirii, pe perioadă determinată, până la desemnarea unui operator prin procedură de licitație publică a unui contract de delegare a gestiunii activităților de sortare deșeuri reciclabile municipale și tratare aerobă a deșeurilor biodegradabile, în vederea asigurării prestării serviciilor, situația create fiind determinate de evenimente care nu puteau fi prevăzute de către autoritatea contractantă, nefiind sub controlul și responsabilitatea acesteia.

În cazul serviciilor de utilități publice, procedura de atribuire a contractelor de delegare a gestiunii se stabilește, după caz, în baza prevederilor Legii nr. 98/2016, Legii nr. 99/2016 sau Legii nr. 100/2016. Procedura de atribuire aleasă este negociere fără publicare prealabilă a unui anunț, autoritatea contractantă verificând întrunirea condițiilor prevăzute la art. 104 din Legea 98/2016 și justificând încadrarea în situația prevăzută la alin. (1) lit. c) din legea anterior menționată.
De asemenea trebuie menționat că în stabilirea duratei viitorului contract de servicii autoritatea contractantă a ținut cont de alin. (4) art. 104 din Legea 98/2016.

Conform dispoziţiilor Legii nr. 51/2006, republicată, cu modificările și completările ulterioare, şi ale Legii nr. 101/2006, republicată, cu modificările și completările ulterioare, modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în conformitate cu strategiile şi programele de salubrizare adoptate la nivelul fiecărei localităţi şi în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice. 
În acest sens, în urma analizei tehnico-economice şi de eficienţă a costurilor de operare efectuate cu privire la activităţile mai sus-menţionate, concretizate în studiul de oportunitate,  s-a stabilit ca modalitate de gestiune a acestora să fie gestiunea delegată, în condiţiile Legii nr. 51/2006, în baza a unui contract de servicii, care urmează să fie atribuit conform dispoziţiilor Legii nr. 98/2016 privind achizițiile publice.

[bookmark: _Hlk151857670]Având în vedere prevederile legale privind durata contractelor de delegare (art. 32, alin (3) din Legea 51/2006), coroborat cu prevederile art.104 alin.4 din Legea nr.98/2016, durata contractului de delegare pentru gestiunea activităților de sortare deșeuri reciclabile municipale și tratare aerobă a deșeurilor biodegradabile, este de 9 luni, cu posibilitatea prelungirii până la desemnarea unui operator prin procedură de licitație publică.

Deoarece salubrizarea localităților face parte din sfera serviciilor comunitare de utilități prin care se asigură satisfacerea nevoilor esențiale de utilitate și interes public general cu caracter social ale colectivităților locale, Legea 51/2006 a serviciilor comunitare de utilități publice reglementează forma viitorului contract de delegare și modalitatea de îndeplinire a acestuia.
Gestiunea serviciilor de utilități publice se organizează și se realizează în două modalități: gestiunea directă și gestiunea delegată. Modalitatea de gestiune a serviciilor de utilități publice se stabilește prin hotărâri ale autorităților deliberative ale unităților administrativ-teritoriale, în baza unui studiu de oportunitate, de necesitatea asigurării celui mai bun raport preț/calitate, de interesele actuale și de perspectivă ale unităților administrativ-teritoriale, precum și de mărimea și complexitatea sistemelor de utilități publice.  
Viitorul contract de delegare a gestiunii activităților de sortare deșeuri reciclabile municipale și tratare aerobă a deșeurilor biodegradabile, se supune modalității gestiunii delegate. Gestiunea delegată este modalitatea de gestiune în care asociația de dezvoltare intercomunitară, în numele și pe seama unităților administrativ-teritoriale membre, atribuie unui operator o parte din competențele și responsabilitățile privind prestarea serviciilor de utilități publice, pe baza unui contract, denumit contract de delegare a gestiunii. Gestiunea delegată implică punerea la dispoziția operatorului a sistemelor de utilități publice aferente sistemelor delegate, precum și dreptul și obligația acestora de a administra și de a exploata aceste sisteme. 
[bookmark: _Hlk48593420]Contractul de delegare a activităților de sortare deșeuri reciclabile municipale și tratare aerobă a deșeurilor biodegradabile,  se va derula pe o perioadă de 9 luni cu posibilitate de prelungire (până la desemnarea unui operator prin procedura de licitație publică deschisă) în conformitate cu datele prezentate în Studiul de oportunitate aprobat de către ADI ECO Sibiu, respectiv doar de membrii asociați implicați care alcătuiesc Zonele 1 Sibiu, 2 Avrig, 3 Agnita și 5 Săliște,  prestate de viitorul operator desemnat prin procedura de negociere fără publicare prealabilă. 
Stabilirea duratei contractului s-a făcut cu respectarea art. 104 alin. (4) din Legea nr. 98/2016 privind achizițiile publice încât durata să fie limitată cu scopul de a face față situației de urgență care a determinat aplicarea procedurii de negociere fără publicarea prealabilă a unui anunț de participare până la desemnarea unui operator prin licitație publică deschisă. 
Trebuie avut în vedere că viitorul operator va presta activitățile delegate  cu infrastructură pusă la dispoziție parțial de către beneficiarul proiectului cu asigurarea continuității funcționării echipamenetelor date în folosință. Având în vedere că obiectul contractului îl reprezintă prestarea de servicii comunitare de utilitate publică, iar legea care reglementează acest domeniu este legea specială, respectiv Legea 51/2006 privind serviciile comunitare de utilități publice cu modificările și completările ulterioare, în justificarea duratei contractului de delegare a gestiunii au fost avute în vedere și prevederile art. 32 alin. (3) din actul normativ anterior menționat, respectiv  durata contractelor de delegare a gestiunii este limitată. 
Autoritatea contractantă pentru atribuirea contractului anterior menționat va fi ADI ECO Sibiu, în numele și pe seama unităților admnistrativ-teritoriale membre ale ADI ECO Sibiu, care vor avea calitatea de delegatar în cadrul contractului, unitățile administrativ-teritoriale care vor avea calitatea de delegatar în contractul de delegare este determinată în conformitate cu arondarea prevăzută în Anexa nr. 4 la Contract și cu fluxul deșeurilor stabilit prin Proiectul SMID POS-M.
[bookmark: _Hlk152066035]În baza art. 29 alin. (10) din Contractul de asociere actualizat, ADI ECO Sibiu va organiza procedura de atribuire a contractului de delegare a gestiunii activității de operare a stației de sortare și a stației de compostare Șura Mică, contract care va intra în vigoare la expirarea “Contractului de delegare prin concesiune a gestiunii activității de operare a Stației de Sortare și a Stației de Compostare Șura Mică și a Stației de Sortare Cisnădie” nr. 2037/29.12.2020 încheiat între S.C. SOMA S.R.L. și ADI ECO Sibiu, respectiv 29.02.2024. Atribuirea contractului se va realiza prin procedură de negociere fără publicarea în prealabil a unui anunț de participare sub condiția demarării procedurii de achiziție publică prin licitație. Autoritatea contractantă pentru atribuirea contractului va fi ADI ECO Sibiu, în numele și pe seama Județului Sibiu și a unităților administrative-teritoriale de bază, membre ale ADI ECO Sibiu, din zonele de colectare 1 Sibiu, 2 Avrig, 3 Agnita și 5 Săliște.
Potrivit dispoziţiilor art. 29 alin. (8) din Legea nr. 51/2006, “Contractul de delegare a gestiunii serviciilor de utilităţi publice poate fi: a) contract de concesiune de servicii; b) contract de achiziţie publică de servicii”. În vederea stabilirii tipului de contract este avută în vedere măsura în care riscul de operare este transmis către operatorul economic. Astfel, în cazul în care, prin contract, o parte semnificativă a riscului de operare va fi transferată operatorul economic, contractul va fi considerat contract de concesiune, atribuirea acestuia urmând să fie făcută conform prevederilor Legii nr. 100/2016 privind concesiunile de lucrări şi concesiunile de servicii. Se considera că o parte semnificativă a riscului de operare a fost transferată atunci când pierderea potenţială estimata suportată de concesionar nu este una neglijabilă. Pe de altă parte, dacă o parte semnificativă a riscului de operare nu va fi transferată operatorului economic, contractual respectiv va fi considerat contract de achiziţie publică, iar atribuirea se va face conform prevederilor Legii nr. 98/2016 privind achiziţiile publice.
Art. 29 alin. (13) din Legea nr. 51/2006 prevede faptul că în cazul serviciilor de utilităţi publice, procedura de atribuire a contractelor de delegare a gestiunii se stabileşte, după caz, conform prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii. Procedura de atribuire aleasă este negociere fără publicare a unui anunț de participare  în temeiul prevederilor art. 104 alin. (1) lit. c) din Legea nr. 98/2016. 
  	În baza art. 30 alin. (1) organizarea şi desfăşurarea procedurilor de atribuire a contractului de delegare a gestiunii pentru serviciile de utilităţi publice se face în baza unei documentaţii de atribuire elaborate de delegatar, respectiv ADI ECO Sibiu, după caz, în conformitate cu dispoziţiile Legii nr. 98/2016, Legii nr. 99/2016 şi Legii nr. 100/2016. 
În urma analizei tehnico-economice şi de eficienţă a costurilor de operare efectuate cu privire la activitatea de sortare și compostare, concretizate în studiul de oportunitate, s-a stabilit ca modalitate de gestiune a acestora să fie gestiunea delegată, în condiţiile Legii nr. 51/2006, în baza a unui contract de achiziție publică de servicii, care urmează să fie atribuit pe criterii de competitivitate şi eficienţă, în urma unei proceduri de negociere fără publicare, conform dispoziţiilor Legii nr. 98/2016 privind achizițiile publice.
Documentaţia de atribuire cuprinde toate informaţiile necesare pentru a asigura ofertantului o informare completă, corectă şi explicită cu privire la modul de organizare, desfăşurare şi aplicare a procedurii de atribuire a contractului de delegare a gestiunii şi include în mod obligatoriu proiectul contractului de delegare a gestiunii şi anexele obligatorii la acestea. În cazul asociaţiilor de dezvoltare intercomunitară având ca scop serviciile de utilităţi publice, documentaţia de atribuire se elaborează în cadrul asociaţiei, se supune avizării autorităţilor deliberative ale unităţilor administrativ-teritoriale membre şi se aprobă de adunarea generală a asociaţiei, în calitatea acesteia de organ deliberativ, în baza mandatului primit. În vederea încheierii contractului de delegare a gestiunii, asociaţia de dezvoltare intercomunitară având ca scop serviciile de utilităţi publice vor asigura elaborarea şi vor aproba, un studiu de oportunitate pentru fundamentarea şi stabilirea soluţiilor optime de delegare a gestiunii serviciilor, precum şi documentaţia de atribuire a contractului de delegare a gestiunii. 

Având în vedere necesitatea delegării “Contractului de delegare a gestiunii activităților de sortare a deșeurilor municipale reciclabile și tratare aerobă a deșeurilor biodegradabile” , ADI ECO SIBIU  în calitate de autoritate contractantă în numele și pe seama unităților administrativ-teritoriale asociați implicați, a decis întocmirea unei strategii de contractare în vederea justificării tuturor elementelor necesare derulării procedurii de achiziție publică și pentru a stabili oportunitatea demarării procedurii de negociere fără publicare a unui anunț de participare în conformitate cu prevederile legislației în domeniu, respectiv art. 93 coroborat cu art. 94 din H.G. 395/2016. 
Documentația de achiziție a fost definitivată, respectând datele din Studiul de Oportunitate și din Strategie de Contractare.
Strategia de contractare este un document al procedurii de atribuire a Contractului de delegare a gestiunii activităților de sortare a deșeurilor municipale reciclabile și tratare aerobă a deșeurilor biodegradabile, potrivit art. 9 din HG 395/2016.
Astfel, în baza art. 104 alin. (1) lit. c), art. 154 și art. 229 – 230 din Legea nr. 98/2016 a achizițiilor publice, a Legii nr. 51/2006 a serviciilor comunitare de utilități publice cu modificările și completările ulterioare, art. 9 și art. 11 din HG nr. 395/2016, privind Normele de aplicare a Legii nr. 98/2016 au fost întocmite următoarele documente:
	-Studiul de Oportunitate reprezintă o obligatie impusă de Legea 51/2006 art. 22 alin. (3) , art. 29 alin. (2), art. 32 alin. (2) – Legea serviciilor comunitare de utilitati publice (aplicabilă in domeniul serviciilor publice, chiar dacă Legea nr. 98/2016 nu face mențiune strict despre acest lucru – ci despre existența unui studiu de fundamentare care cuprinde aceleași informații ca studiul de oportunitate).
	-Strategia de contractare, întocmit în baza art. 9 din HG nr. 395/2016 care descrie etapele de planificare, fundamentarea și pregătirea procedurii de atribuire.
	-Caietul de Sarcini, Contractul de delegare a gestiunii activităților de sortare a deșeurilor municipale reciclabile și tratare aerobă a deșeurilor biodegradabile, Indicatorii de Performanță, Formulare, Fișă de Date a Achiziției.
	
[bookmark: _Hlk156906371]Întrucât contractul de delegare a gestiunii activităților de sortare a deșeurilor municipale reciclabile și tratare aerobă a deșeurilor biodegradabile expiră la data de 29.02.2024, ADI ECO Sibiu a procedat la întocmirea Strategiei de contractare, a Studiului de oportunitate și Documentației de atribuire pentru delegarea gestiunii activității de operare a stației de sortare Șura Mică și a stației de compostare Șura Mică în baza Legii nr. 100/2016, privind concesiunile de lucrări si concesiunile de servicii, în vederea atribuirii prin licitație publică a ”Contractului de delegare prin concesiune a gestiunii activităților de sortare a deșeurilor municipale reciclabile și tratare aerobă a deșeurilor biodegradabile”

Având în vedere prevederile prevederile art. 8 alin. (3) lit. d^1), art. 22 alin. (4), art. 30 alin. (1) și alin. (5), art. 10 alin. (4), alin. (5) și alin. (5^1) din Legea nr. 51/2006 a Serviciilor comunitare de utilităţi publice, cu modificările și completările ulterioare, precum şi în baza celor menționate mai sus, 
[bookmark: _Hlk156906122]Astfel, luand act de cele mentionate mai sus, propun initierea unui proiect de hotarare prin care să se avizeze Studiului de oportunitate, Strategia de contractare și Documentatia de atribuire a ”Contractului de delegare a gestiunii activităților de sortare a deșeurilor municipale reciclabile și tratare aerobă a deșeurilor biodegradabile”, în vederea demarării procedurii de negociere fără publicare prealabilă în baza art. 104 alin. (1) lit. c) din Legea nr. 98/2016 privind achizițiile publice pe o perioadă de 9 luni, în vederea asigurării prestării serviciilor și funcționalității Sistemului de management integrat al deșeurilor la nivelul județului Sibiu precum și mandatarea reprezentantului unităţii administrativ-teritoriale în Adunarea Generală a Asociaţiei ADI „ECO” Sibiu să voteze “pentru” aprobarea Studiului de Oportunitate, a Strategiei de contractare si a Documentației de Atribuire pentru ”delegarea gestiunii activităților de sortare a deșeurilor municipale reciclabile și tratare aerobă a deșeurilor biodegradabile”.
SECRETAR GENERAL,
Delia-Paraschiva SĂVOIU

